Tampereen kolmen korkeakoulua yhdistyvät vuonna 2019. Tampere3-säätiöyliopiston perustajajäsenet allekirjoittivat säätiön perustamisasiakirjan iltapäivällä Tampereen Raatihuoneella. Perustamisjuhlan lopuksi pormestari Anna-Kaisa Ikonen paljasti korkeakoulun virallisen nimen: Tampereen uusi yliopisto, englanniksi Tampere New University.

Tampereen kolmesta korkeakoulusta muodostuvan uuden yliopiston nimen valinta kiinnosti oppilaitosten henkilökuntaa, opiskelijoita ja sidosryhmiä: ehdotuksia korkeakoulun nimeksi tehtiin lähes 500. Kärkipäähän kirivät mm. Tampereen yliopisto, Tampereen uusi yliopisto, Koskiyliopisto ja Linna.

Loppusuoralle ylsi kaksi nimeä eli Tampere-yliopisto ja Tampereen uusi yliopisto, joka todettiin parhaaksi vaihtoehdoksi. Englanniksi uusi yliopisto on Tampere New University.

Tampereen teknillisen yliopiston, Tampereen yliopiston ja Tampereen ammattikorkeakoulun on tarkoitus yhdistyä vuoden 2019 alusta ja rakentaa uutta mallia suomalaiseen korkeakoulutukseen. Uuden opinahjon tutkimuksen ja opetuksen painopistealueiksi on säätiön säännöissä määritelty terveyden, teknologian, yhteiskunnan sekä talouden opetus ja tutkimus.

Lue myös: Kolmen korkeakoulun yhdistyminen otti ison askeleen – Tampereen korkeakoulusäätiö perustettiin